Pompa regis Ptolemaei II Dionysiaca
Pompa Dionysiaca iussu regis Ptolemaei II in urbe Alexandria evoluta est et in opere Callixeni Rhodii, titulo De Alexandria (Περὶ Ἀλεξανδρείας) descripta; e quo opere, hodie deperdito, fragmentum satis completum de pompa Dionysiaca in Athenaei Deipnosophistis subsistit (197b-203d). Pompa ad honorem Dionysi vel Bacchi celebrata est, anno 279/278 a.C.n. secundum F. W. Walbank (1996), annis 275/274 a.C.n. secundum Victoriam Foertmeyer (1988).